જેમાં દિપેશભાઇ ઘનશયામભાઇ વૈષ્ણવે પશ્વિમ પોલીસ મથકે વિજયભાઇ હરગોવનભાઇ શિરવાડીયા, વિશાલ તેમજ સંગીતાબેન જોષી સામે ફરિયાદ નોંધાવી છે. પરંતુ આ આરોપીઓ આજદિન સુધી નાસતા ફરે છે. અને મળતીયા માણસો દ્વારા મૃતકના પરિવારજનોને સમાધાન કરવા માટે દબાણ કરી ધાક- ધમકીઓ આપી રહ્યા છે. જેમની અટકાયત નહી થાય તો બીજો ભયાનક ગૂનો કરે તેમ છે. જો ત્રણ દિવસમાં આ આરોપીઓની અટકાયત કરવામાં નહી આવે તો જિલ્લા પોલીસવડાની કચેરી આગળ ગાંધીચિંધ્યામાર્ગે ધરણા કરવાની ફરજ પડશે. ઉલ્લેખનીય છે કે, માલણના ગ્રામજનોની સાથે જિલ્લા કોંગ્રેસ પ્રમુખ દિનેશભાઇ ગઢવી, જિલ્લા પંચાયત સદસ્ય રવિરાજ ગઢવી પણ રજૂઆતમાં સાથે જોડાયા હતા.